Alegzandra/wili-2018-roplus huggingface dataset:
Hillary sa neskôr chcel expedície vzdať, po tom čo bol vodca expedície Shipton nahradený Huntom. Tí ho však presvedčili nech zostane. Pôvodne plánoval liezť s Loweom, ale Hunt rozhodol pre vytvorenie dvoch lezeckých tímov. V Hillaryho tíme bol Tom Bourdillon, Charles Evans a Tenzing Norgay. Hillary sa čoskoro s týmto skúseným šerpom spriatelil. Pred samotným výstupom na Everest bola potrebná aklimatizácia a zosúladenie celej skupiny. Lowe vybral ako prvý cieľ Lhoce. Základný tábor pod Mount Everestom rozložila expedícia v marci 1953. Pomaly sa dostávajúc vyššie sa im nakoniec podarilo postaviť najvyšší 9. tábor v Južnom sedle vo výške 7 900 m. 26. mája sa Bourdillon a Evans pokúsili vystúpiť na vrchol, ale útok vzdali asi 100 m pod vrcholom po poruche Evansovej kyslíkovej fľaše. O druhý útok sa mala následne pokúsiť druhá dvojica skupiny, ktorú tvoril Hillary a Tenzing. Tých však zdržalo v sedle dva dni zlé počasie. Vyrazili teda 28. mája s podporou Lowea, Alfreda Gregoryho a Ang Nyima. Vo výške asi 8500 dvojica rozbalila stan v ktorom prečkala do rána. Hillary však zabudol svoje horolezecké topánky pred stanom a tie cez noc zmrzli. Strávil preto ráno dve hodiny ich zohrievaním a následne sa Tenzingom pokúsil o záverečný útok s 13 kilovými batohmi na chrbte. Čoskoro ich však spomalila 12 m stena, ktorá bola neskôr pomenovaná ako „Hillaryho schod“. Hillary využil úzky komín medzi skalou a ľadovou stenou a Tenzing ho tadiaľ nasledoval. Ďalší výstup už taký komplikovaný nebol, dvojica dorazila na vrchol spoločne o 11:30. Strávili tam iba okolo 15 minút. Hillary na vrchole urobil slávnu fotografiu svojho spoločníka, držiaceho cepín a nepálsku vlajku, nechal na vrchole tiež malý krížik. Obaja rovnako hľadali stopy po Malloryho expedícii. Pri zostupe zistili, že ich stopy už zasypal sneh, čo dosť skomplikovalo ich cestu späť. Prvý koho stretli bol Lowe, ktorý za nimi vyšiel nad tábor a doniesol im polievku. Svet sa o úspešnej expedícii a dosiahnutí najvyššieho kopca dozvedel práve v deň korunovácie kráľovnej Alžbety II. Na druhej strane však skupinu prekvapil ohlas vo svete, ktorého sa im dostalo v Káthmandu.

Priekopníkom technológie S.M.A.R.T. bol Compaq, ale dnes ju podporuje väčšina dodávateľov pevných diskov a materských dosiek. Väčšina materských dosiek vydá varovnú správu, keď sa blíži zlyhanie disku.

Johnston alebo Johnstonov atol je atol s rozlohou 130 km² v severnom Tichom oceáne nachádzajúci sa okolo 1 400 km západne od Havaja. Je zložený zo štyroch ostrovov na koralovom útese, dvoch prírodných ostrovov Johnstonovho ostrova a Pieskového ostrova (Sand Island) a dvoch umelých Akau a Hikina, ktoré vznikli ťažbou koralov. Administratívne patrí medzi nezačlenené územie USA.

Bořeň býva často porovnávaný s Diablovou horou v Wyomingu (USA), a to nielen kvôli zhodnému chemickému zloženiu horniny, ale aj kvôli podobnému charakteru krajiny, v ktorej sa nachádza.
Hlavné koryto pod Vrbnickou preložkou obteká obce Vrbnica (západne od nej priberá kanál pritekajúci od obce Trhovište) a Žbince na ľavom brehu, prechodne sa stáča viac na juhovýchod a tečie pomedzi obce Hatalov na ľavom a Dúbravka na pravom brehu. Tu priberá sprava Dúbravský kanál, zľava kanál od obce Žbince a pri osade Komanica tiež ľavostranný Žbinský potok. Od Komanice tečie východným smerom k obci Budkovce, pričom zľava priberá Vlčí kanál, juhovýchodným smerom preteká intravilánom Budkoviec a pod obcou priberá zľava Sliepkovský kanál. Ďalej sa stáča severojužným smerom a na dolnom toku priberá viaceré kanály z katastrálnych území obcí Drahňov, Slavkovce a Zemplínske Kopčany. Potom sa stáča smerom na juhozápad, preteká v blízkosti chráneného územia Raškovský luh na ľavom brehu, tečie súbežne s cestou II. triedy č. 552 a sprava priberá Močiarny kanál. Napokon už mení smer toku na juh, podteká spomenutú cestu II. triedy a východne od obce Veľké Raškovce sa spája s vodami Laborca.

Prof. MUDr. Daniela Ostatníková, PhD. (* 22. júl 1957) je slovenská lekárka, univerzitná profesorka, od roku 2015 prorektorka pre medzinárodné vzťahy Univerzity Komenského v Bratislave.

Od počiatku priemyslovej výroby kovového titánu spočívalo ťažisko jeho využitia v kozmických technológiách a špeciálnych aplikáciách leteckého priemyslu. Titán a jeho zliatiny sú preto základným materiálom pri výrobe skeletov alebo povrchových ochranných štítov kozmických objektov (družíc, vesmírnych sond a vesmírnych staníc). V leteckom priemysle nachádzajú využitie pri výrobe významne namáhaných súčastí lietadiel, teda predovšetkým pri konštrukcii vojenských stíhacích lietadiel a dnes i pri konštrukcii komerčných dopravných lietadiel.

Uľ v prítomnosti nepriateľa vypustí agresívny hmyz, ktorý svoj cieľ prenasleduje až do úspešného zásahu. Ide o účinnú obrannú stavbu, jeden úspešný útok dokáže zlikvidovať neobrneného hráča.

Je občasným zvykom u osôb veľmi vážne chorých pridávať dodatočné meno. Tento zvyk sa odvoláva na Talmud (Roš ha-šana 16b), že táto zmena môže zvrátiť „nepriaznivý výnos“ v nebi. Najčastejšie sa pridáva meno Chajim (život), u žien Chaja (živá).

1896 Budapeštianska horolezkyňa Terézia Egenhofferová na oslavu uhorského tisícročia navrhla, aby štít bol pomenovaný Ferencz Józef csúcs (Štít Františka Jozefa). Na vrchole bola s menom cisára umiestnená mramorová tabuľa i veľká diaritová tabuľa, ktorá vážila 150 kg. Malú tabuľu v roku 1900 zničili poľskí horolezci a veľkú v roku 1919 slovenskí vlastenci.

Adrian je autorom piesní ako „Wasted Years“, „Stranger In a Strange Land“ a spoluautorom hitov ako „2 Minutes to Midnight“, „The Wicker Man“ alebo „Different World“. Jeho sóla v piesňach „The Number of the Beast“, „Revelations“ či „Powerslave“ patria k hudobnej špičke.[chýba zdroj]

V januári 2011 Zelmerlöw oznámil, že sa stane moderátorom ďalšej populárnej švédskej hudobnej šou „Allsång på Skansen“. Túto súťaž moderoval rovnako aj v rokoch 2012 a 2013.
Dochádza k nemu ak hrači často používajú sekundárny režim paľby Lucifer kánonu niekoľkokrát za sebou, čim narušujú plynulosť hry nakoľko takáto aktivita vysoko zatažuje server i klientov intenzívnym grafickými efektami sprevadzajucimi paľbu. Na niekoľkých serveroch je tento problém riešení odpojením hráča z hry (kickom), aj keď len zriedka.

Dohoda (zastarano Antanta z fr. entente) bol vojensko-politický blok, systém spojeneckých zmlúv uzavretých proti Trojspolku. Pôvodne sa volala aj Trojdohoda (Rusko, Francúzsko, Spojené kráľovstvo), neskôr počas prvej svetovej vojny aj Štvordohoda alebo Veľká päťka.

V roku 1983 vyšiel v trojčlennej zostave bez Wrighta album The Final Cut, ktorý však nebol komerčne veľmi úspešným. Keďže napätie v skupine vrcholilo, snažil sa ju Waters formálne rozpustiť a pokračovať pod pôvodným názvom s najatými hudobníkmi, s čím nesúhlasili Gilmour a Mason.

Helma chráni oblast hlavy a navyše poskytuje hráčovi možnosť sledovať radar, ktorý ho informuje o spojeneckych a nepriatelskych cieloch. Úroveň ochrany je zhodná s ľahkým brnenim. Helma taktiež svojho nositela chráni pred jedovatym plynom vypustanym Advanced Basiliskom.

Trieda Defiant je prvou triedou bojových lodí Federácie. Zatíaľ čo vojnu s Klingónmi a Romulánmi Federácia vybojovala s loďami vedeckými a prieskumnými, po stretnutí s Borgami velenie Hviezdnej flotily uznalo potrebu existence bojových lodí. Trieda Defiant bola prvou z nich (aj keď je Defiant v seriáli oficiálne označený ako eskortná loď).

Pohonná jednotka pozostávala z dvanástich kotlov Kanpon a turbín, ktoré dodávali lodi výkon až 150 000 ks čo je 110 MW, pri ktorých jednotka dosahovala maximálnu rýchlosť 27 uzlov pomocou štyroch skrutiek.

Vyštudoval na Montclair High School a potom navštevoval vojenskú akadémiu United States Military Academy vo West Point, ktorú v roku 1951 absolvoval ako tretí najlepší v triede. V Kórejskej vojne lietal na strojoch F-86 Sabre a pripísal si dva zostrely lietadiel MiG-15. Potom, čo opustil Kóreu, pôsobil ako inštruktor na základni Nellis v Nevade. Pôsobil tiež na U. S. Air Force Academy a následne sa presunul do Nemecka, kde na základni Bitburg lietal na strojoch F-100 Super Sabre. Aldrin armádu opustil, aby mohol študovať na MIT (Massachusetts Institute of Technology), kde v roku 1963 získal doktorát z astronautiky. Po ukončení štúdií sa opäť vrátil k armáde a opustil ju v roku 1972 po 21 rokoch služby.

Z barcelonskej zostavy vytlačil kanoniera Thierryho Henryho, strelecky sa presadil i proti Realu Madrid a nakoniec ho tréner reprezentácie Vicente del Bosque zaradil do nominácie na svetový šampionát. Počas turnaja vytlačil zo zostavy Fernanda Torresa a nastúpil aj vo finále, ktoré rozhodol Andrés Iniesta.

S obvodovou rýchlosťou sa okrem pohybu po kružnici stretávame aj pri otáčavom pohybe telesa. Vtedy sa rôzne časti telesa pohybujú rôznymi rýchlosťami, ktoré sú dané ich vzdialenosťou r od osi otáčania a vyššie uvedeným vzťahom
O rok neskôr bol podľa scenára napísaného na motíve tohoto albumu natočený režisérom Alanom Parkerom film The Wall v hlavnej úlohe s Bobom Geldofom. (Bob Geldof sa stal neskôr známy ako kľúčová osobnosť pri koncertoch Live Aid, ku ktorým patrí aj akcia z roku 2005 nazvaná Live 8, kde sa stal zázrak a došlo ku spoločnému vystúpeniu najúspešnejšej zostavy Pink Floyd.)

spoľahlivé internetové pripojenie - ďalšou nevýhodou môže byť závislosť databáz klaud na pripojení k internetu, keďže všetky cloudové služby sú cez neho poskytované. V súčasnosti sa tento problém stále viac a viac eliminuje skvalitňovaním služieb poskytovateľov internetu.

Zámok v Růžkových Lhoticích – baroková stavba postavená v 18. storočí. Od svojich 11 rokov tu často býval Bedřich Smetana, ktorý neskôr na tieto časy spomínal ako na najšťastnejšie obdobie svojho života. V roku 1982 schátranú budovu odkúpilo Múzeum Podblanicka. Od roku 1984 je tam expozícia s názvom „Hudební tradice Podblanicka“.

1958 – SPÚ premenovaný na Slovenský ústav pamiatkovej starostlivosti a ochrany prírody (SÚPSOP) (Poznámka: De iure bol SÚPSOP jedným z predchodcov Ústredia štátnej ochrany prírody [pozri nižšie], de facto bol predchodom ÚŠPS [pozri nižšie], ktoré vzniklo v roku 1981 de iure odčlenením od SÚPSOP)

1909 – 1912 – spolupracoval v berlínskej kancelárii Alberta Fröhlicha a neskôr u Emila Schaudta. Súčasne navštevoval večerné kurzy na umeleckopriemyselnej škole, kde absolvoval štylistiku.

V nasledujúcich informáciách sa v písomných prameňoch v roku 1331 po prvý raz spomína pod názvom „Villa Dean“ resp. Lúka Dyan. Malá vzdialenosť od Blatnického hradu spôsobila, že rýchlo stratila svoje zemianske postavenie a stala sa poddanskou obcou pánov Blatnice.

Tato modifikácia sa týka do značnej miery len upravou prav administrátorov, ktorý následne majú možnosť využívať širokú škálu príkazov v závislosti od svojej úrovne (admin level). Stoji za ňou Tóny Jay White (tjw), ktorý je tiež autorom neoficialnej verzie Tremulous pre operačný systém Mac OS. Každý väčší server tuto modifikaciu obsahuje.
V októbri 1965 hrala skupina Tea Set v High Pines (Esher, Surrey) na oslave narodením dvojičiek Libby a Rosie Januaryových. Libby bola priateľkou Rogerovho a Sydovho spolužiaka z gymnázia, Storma Thorgersona, neskoršieho autora dizajnu vizuálneho stvárnenia albumov u väčšiny projektov skupiny Pink Floyd. Bola to pompézna oslava, na ktorej okrem Tea Set a iných umelcov vystupoval vtedy mladý pesničkár Paul Simon, či skupina Jokers Wild (s Davidom Gilmourom). V roku 1965 sa v anglických mestách začali presadzovať hudobné kluby, v ktorých sa prezentovalo undergroundové umelecké hnutie. V hudobnej sfére bol underground polovice 60. rokov charakteristický psychedelickou hudbou. Okrem predĺžených improvizácií hudobných sól, či zvukovými efektmi bola pódiová prezentácia muzikantov zvýrazňovaná rôznymi svetelnými efektmi, ako bolo premietanie olejových diapozitívov, niekedy šlo dokonca iba o domáce bodové svetlá, ktoré sa prepínali ručne. Efekt olejového diapozitívu a filmovej projekcii použila skupina na jednom vystúpení na Essexskej univerzite. Krátko po tomto vystúpení dostala skupina ponuku prvýkrát vystúpiť v undergroundovom klube s názvom Marquee.

Je to štvrtý najúspešnejší album sveta po Jacksonovom albume Thriller, soundtracku k filmu Horúčka sobotňajšej noci a albumu skupiny Fleetwood Mac Rumours. Paradoxne album získal iba jednu zlatú platňu za pol milióna predaných nosičov, pretože vznikol pred 1. januárom, 1976, t. j. pred pridaním ocenení platinovou platňou za milión predaných nosičov.

V roku 1864 bol Schliemann na vrchole svojej kariéry a rozhodol sa realizovať svoje sny. Osvedčení zástupcovia, vyškolení v jeho škole sa ujali v Schliemanovom mene vedenia firiem v Petrohrade a v Moskve a on sa vydal na cestu okolo sveta, ktorá trvala dva roky. Počas tejto doby navštívil Egypt, Veľké Sundy, Čínu, Japonsko, Kubu, Mexiko, Severnú Ameriku a Strednú Ameriku a potom sa usadil v Paríži. V rokoch 1866 – 1870, študoval v Paríži na univerzite Sorbonna literatúru a cudzie jazyky. V roku 1868 po prvýkrát odišiel do Grécka – navštívil Peloponéz, Ithaku a aj oblasť Tróje. Z jeho cestopisných denníkov sa po ceste zrodí kniha Ithaka, Peloponéz a Trója a to tak rýchlo ako všetko, čo Schliemann zoberie do rúk.

Po zničení prvého Defiantu bol nahradený inou ľoďou rovnakej triedy. Volala sa USS Sao Paulo (NCC-75633), no posádka dostala zvláštne povolenie od Hviezdnej flotily premenovať ju na Defiant.

Posledná misia vtedy už jedinej z najväčšej triedy bojových lodí bola operácia Ten-Go, ktorá nasledovala po invázii na Okinawe (začala 1. apríla 1945). Píše sa o nej ako o samovražednej misii, pretože plavidlo malo palivo len na cestu k Okinawe. Loď vyplávala pod vlajkou admirála Seiičiho Ita s cieľom napadnúť flotilu USA podporujúcu vylodené jednotky na západe ostrova a následne nabehnutie na breh, kde by uviazla ako nepohyblivá ale hlavne nepotopiteľná delostrelecká batéria. Jamato mal podporiť brániace sa japonské jednotky a brániť prísunu posíl Američanov prípadne ich zatlačiť do mora a zničiť invázne jednotky. V sprievode ľahkého krížnika Jahagi a ôsmich torpédoborcov opustila formácia 6. apríla prístav Tokujama.
Hríb po výbuchu a siahal do výšky 4 míľ a bolo ho vidno až v 125 míľovej vzdialenosti v Kagošimskej prefektúre na Kjúšu, najjužnejšom zo štyroch najväčších japonských materských ostrovov. Len 280 zo 2 778 námorníkov sa zachránilo. Pri útoku na Jamato bolo stratených 10 lietadiel s dvanástimi členmi posádky.

Underground je anglický výraz pre podzemie. V iných jazykoch sa používa v prenesenom slova zmysle pre označenie javov, ktoré sú mimo všeobecne uznávaných zvyklostí. Môžeme k nim priradiť tak kriminálne javy, ako aj rôzne subkultúry ktoré sa odlišujú od hlavného prúdu.

Puška je zakladnou ľudskou zbraňou. Jej vyhodou je nulová cena, pomerne nízky rozptyl a slušná palebná sila vzhľadom na vysokú kadenciu. Na druhej strane sa však jej malý zásobník rýchlo minie.

Richardova stopa viedla koncom roka 2002 do anglického Hastingsu. Pracoval v štúdiu Claire Hamill a vystupoval s miestnymi hudobníkmi, ku ktorým patrili medziinými Tom Palmer, Steve Winchster, Donna Terenzi, Mama Josie a Papa George. Koncertoval však aj sólovo a nadviazal užšiu spoluprácu s bývalým perkusionistom Robbieho Williamsa Nana Tsiboem v rámci jeho sólového projektu Bushfaya. Pobytom v Anglicku sa Richardovo účinkovanie v zahraničí však nekončí. V roku 2001 natáčal hudobné klipy v Afrike a účinkovaním na hudobnom veľtrhu vo Frankfurte prezentoval výrobcu hudobných nástrojov George Dennis.

Toto dopytovanie sa Sokratovi prinieslo povesť otravného dotieravého človeka. Svoju životnú misiu interpretuje ako dôkaz toho, že pravá múdrosť prináleží bohom a že ľudská múdrosť a ľudské úspechy majú malú alebo žiadnu hodnotu.

Európska cesta 05 (E05) je európska cesta, ktorá začína v Škótsku pokračuje cez Francúzsko a končí v Španielsku. Začína v meste Greenock a končí v meste Algeciras. Jej celková dĺžka je 3281 km.

Nachádza sa v katastrálnom území obce Trebeľovce, Mikušovce, Rapovce v okrese Lučenec v Banskobystrickom kraji. Územie bolo vyhlásené v roku 1992 na rozlohe 2,2304 ha. Ochranné pásmo nebolo určené.

Bloemfontein je justičné centrom a teda jedno z troch hlavných miest Južnej Afriky. Je hlavným mestom provincie Slobodný štát (bývalé Oranžsko). Má približne 370 000 obyvateľov.

Ing. Ján Kotuľa (* 8. október 1950, Čierny Brod) je predseda predstavenstva Národnej diaľničnej spoločnosti a bývalý poslancom zastupiteľstva Bratislavského samosprávneho kraja a bol štátnym tajomníkom ministerstva dopravy, pôšt a telekomunikácií.

V roku 1975, na ceste do dediny Phaphlu, kde Hillary pomáhal stavať nemocnicu, jeho žena Louise a dcéra Belinda tragicky zahynuli pri leteckej katastrofe blízko Kátmandú v Nepále.

Labuť veľká alebo labuť hrbozobá (lat. Cygnus olor) je druh z čeľade kačicovité. Nesúvisle sa vyskytuje v celej palearktíde. Na Slovensku hniezdi najmä v západnej časti krajiny, hniezdenie alebo pravdepodobné hniezdenie bolo zistené v 25,40 % mapovacích kvadrátov, zimovanie v 37,50 % mapovacích kvadrátov.
V roku 1982 absolvovala štúdium všeobecného lekárstva na Lekárskej fakulte Univerzity Komenského s vyznamenaním. V rokoch 1982 – 1989 pracovala ako sekundárna lekárka v Univerzitnej nemocnici v Bratislave, od roku 1989 pôsobí na Lekárskej fakulte UK. V roku 1998 ukončila postgraduálne štúdium v odbore normálna a patologická fyziológia, v roku 2005 habilitovala na docentku v tomto odbore a v roku 2012 bola po inauguračnom konaní na Univerzite Komenského vymenovaná za profesorku v odbore normálna a patologická fyziológia. Od roku 2010 je prednostkou Fyziologického ústavu LF UK, kde v roku 2013 založila Akademické centrum výskumu autizmu. Absolvovala študijné pobyty v USA, je držiteľkou Fulbright fellowship a Tempelton fellowship. Je členkou European Academy of Sciences and Arts (Salzburg, Rakúsko) a viacerých ďalších vedeckých spoločností doma aj v zahraničí. Za svoju vedeckú a publikačnú činnosť získala viacero medzinárodných a národných ocenení. Na Lekárskej fakulte UK zastávala v rokoch 2007 – 2015 funkciu prodekanky pre zahraničné vzťahy, od februára 2015 je prorektorkou Univerzity Komenského v Bratislave. Je víťazka ankety Slovenka roka v kategórii Veda a výskum za rok 2012.

Ďalším míľnikom v jeho kariére bola účasť na súťaži Melodifestivalen 2007, ktorá bola zároveň švédskou kvalifikáciou na Eurovision Song Contest 2007. Súťažil s piesňou „Cara Mia“ v treťom semifinále 17. februára 2007 v meste Örnsköldsvik a postúpil do finále, ktoré sa konalo 10. marca v Globen aréne v Štokholme. Celkovo skončil na treťom mieste. Zelmerlöw naplno zužitkoval získanú popularitu, pieseň „Cara Mia“ vyšla ako singel a krátko po nej vydal svoj debutový album „Stand by For...“. Album sa čoskoro stal najpredávanejším vo Švédsku a od Medzinárodnej federácie fonografického priemyslu IFPI získalo platinový certifikát predajnosti. Všetky štyri single z albumu sa umiestnili v švédskej top 50 najhranejších skladieb. „Stand by For...“ sa začal predávať v septembri 2007 aj v Poľsku.

5. novembra 1883 bol v obci zriadený poštový úrad. Na základe zákonného čl. 33/1894 sa obec stala sídlom matričného úradu. Po rozpade Rakúsko-Uhorska bol Nižný Hrabovec k 15. 2. 1921 (kedy sa konalo prvé oficiálne sčítanie ľudu) sídlom notárskeho úradu, ktorému podliehali obce Nižný Hrabovec, Nižný Hrušov, Poša, Dlhé Klčovo, Kučín, Kladzany a Hencovce.

V roku 2006 začala Zolova trénerská kariéra ako asistent trénera Pierluigiho Casiraghiho v Talianskom národnom mužstve do 20 rokov. Spolu trénovali aj Taliansko na olympiáde v Pekingu 2008, kde skončili vo štvrťfinále po porážke s Belgickom 3-2.

Takmer okamžite po tom čo bol stredný tank M4 Sherman štandardizovaný, US Ordnance Department začala s vývojom jeho nástupcu. V túto dobu už táto organizácia pracovala na návrhu ťažko pancierového pechotného tanku, ktorý mal využívať časti tanku M4 a bol vyvíjaný pre britskú armádu. Nový projekt bol odštartovaný 25. mája 1942, ktorého pôvodné značenie bolo M4X.
Frazeologický kalk je frazéma, ktorá vznikla doslovným prekladom z iných jazykov, tzv. kalkovaním. Pri kalkovaní sa úplne alebo čiastočne nahrádzajú komponenty cudzej frazémy ich domácimi ekvivalentmi, pričom sa úplne alebo čiastočne kopíruje aj jej syntaktická konštrukcia. Niekedy sa rozlišujú presné frazeologické kalky, ktoré vznikli presným prekladom komponentov cudzej jednotky a presným kopírovaním jej syntaktickej konštrukcie (modrá pančucha z angl. blue stocking, živá mŕtvola z rus. živoj trup, labutia pieseň z gréc. kikneia asma, bludný kruh z lat. circulus vitiosus) a nepresné frazeologické kalky, kedy dochádza pri preklade komponentov cudzej frazémy a pri kopírovaní jej syntaktickej konštrukcie k istým odchýlkam (byť ako na ihlách z franc. etre sur des épines - dosl. byť na ihlách, z celého srdca z franc. de tout mon coeur, dosl. z celého môjho srdca) (Šanskij, l985). Presné a nepresné kalky sa nazývajú aj úplné kalky (Nazarian, l976), ktoré sa dávajú do protikladu polokalkom. Porov. polokalky, adaptované kalky, preberanie frazeologických jednotiek, prevzatá frazeológia.

Britská invázia je výraz, ktorý opisuje prienik rock and rollových, bigbítových a popových hudobných umelcov zo Spojeného kráľovstva na predtým uzavretý hudobný trh Spojených štátov medzi rokmi 1964 – 1966.

Za zakladateľa transhumanizmu je považovaný americko-iránsky filozof a futurológ FM-2030 pôvodným menom Fereidoun M. Esfandiary. K rozvoju myšlienok transhumanizmu prispeli svojimi knihami Robert C. W. Ettinger, Max More, Nick Bostrom, Ray Kurzweil, David Pearce, James Hughes, Timothy Leary, Eric Drexler, Jerome C. Glenn, Hans Moravec, Vernor Vinge, Ramez Naam, James Halperin a ďalší.

Praktické využitie elementárneho titánu vyplýva predovšetkým z jeho mimoriadnej chemickej odolnosti a malej hustoty. Je treba vziať do úvahy, že výroba titánu je v súčasnosti relatívne finančne náročná a prevádzkové nasadenie titánových komponentov je účelné len v prípadoch, keď nie je možné použiť lacnejšiu alternatívu na báze zliatin hliníka a horčíka – duralov.

Prvé písomné zmienky o obci pochádzajú od konca 13. a začiatku 14. storočia ako usadlosť s dvoma kúriami v chotári osady Sebeslavce a dedičstvo Révayovského panstva.

Prvé chránené územie tu bolo zriadené v roku 1946. Národná prírodná rezervácia bola vyhlásená roku 1977. Rozloha chráneného územia predstavovala 23,24 ha. K roku 2013 došlo ku znovu vyhláseniu územia a k jeho rozšíreniu na 65,37 ha. Rezerváciou vedie náučný chodník z Bíliny až na vrchol, odkiaľ sa otvára kruhový rozhľad na všetky strany. Na skalnatých svahoch rastie rad chránených rastlín a sídli tu chránený výr skalný. Bolo tu zistené okrem bežných druhov vtákov tiež 22 osobitne chránených. Tiež sa tu vyskytuje ropucha zelená a užovka hladká.
Ako mladík zažil svoj seniorský debut 12. októbra 2002 za seniorskú reprezentáciu Srbska a Čiernej Hory v kvalifikačnom zápase na Euro 2004 proti Taliansku, ktorý skončil remízou 1:1 . Vidič je súčasťou srbskej defenzívnej “famóznej štvorky” spolu s hráčmi Mladen Krstajić, Ivica Dragutinović a Goran Gavrančić, ktorá inkasovala počas desiatich kvalifikačných zápasov na MS 2006 iba 1 gól. Vidič hral hlavnú úlohu v poslednom kvalifikačnom zápase proti Bosne a Hercegovine, ktorý Srbsko a Čierna Hora vyhralo 1:0 a postúpilo na MS, napriek tomu Vidič videl 5 minút pred koncom červenú kartu. Vidič preto zmeškal otvárací zápas svojho tímu na MS proti Holandsku a 12. júna 2006 si na tréningu poranil kolenné väzy a neodohral preto ani jeden zápas na turnaji. Po Majstrovstvách sveta sa Vidič vrátil už do samostatnej Srbskej reprezentácie.

Najjednoduchšia 5 guľová (hydropneumatický zásobník tlaku = guľa) mala podobne ako BX jednu guľu na každé koleso a jednu akumulačnú. Zo začiatku bolo použité jednookruhové čerpadlo a rozdeľovač tlaku pre posilňovač riadenia, neskôr dvojokruhové čerpadlo s rôznym výtlakom čo umožnilo zjednodušenie systému.

Kvôli týmto účinkom sa narodilo celosvetovo cez 100 000 postihnutých detí bez nôh, rúk, uší a s rôznymi malformáciami . Približne 40% detí, ktoré boli zdravotne poškodené užívaním talidomidu zomrelo do prvého roku života . Liek sa v Česko-Slovensku ani v USA nepredával . Najznámejšou obeťou Conterganu je známy spevák Thomas Quasthoff. V súčasnom období žijú dospelí, ktorí žijú so zdravotným postihnutím, ktoré bolo spôsobené talidomidom.

Cena Ferenca Puskása je futbalové ocenenie udeľované od roku 2009 Medzinárodnou futbalovou federáciou hráčovi, ktorý strelil najkrajší gól v uplynulom kalendárnom roku. Cena je pomenovaná po legendárnom maďarskom futbalistovi Ferencovi Puskásovi. Víťazom ankety v roku 2012 sa stal slovenský reprezentant Miroslav Stoch za svoj gól, ktorý dosiahol v klubovom drese Fenerbahçe SK v zápase tureckej ligy proti Gençlerbirliği SK.

Juhovýchodne od Ďanovej sa nachádza rybník, na ktorom každý rok organizuje rybársky zväz súťaž v love rýb. V šesťdesiatych rokoch 20. storočia sa tu ťažila rašelina a tak vznikol rybník, do ktorého napustili ryby. V roku 2005 bol vyčistený a prehĺbený. Každoročne sa sem chodia v lete rekreovať nielen obyvatelia obce, ale aj z okolitých obcí a miest Turca.

1905 – 1909 – v Bazileji sa vyučil za murára, kresliča, stavbyvedúceho a neskôr navštevoval „kurzy pre stavebných horlivcov“ na tunajšej priemyselnej škole.

18. decembra 1970 bol súdny proces v Spolkovej republike Nemecko zastavený a došlo k mimosúdnemu vyrovnaniu, v ktorom sa firma Grünethal zaviazala k finančnému odškodnenie - zaplatiť poškodeným odškodné vo výške 100 miliónov mariek (51 miliónov EUR) . Švédska vláda v roku 2004 priznala stovke švédskych občanov, poškodených týmto liekom, odškodné vo výške 500 000 švédskych korún.

Fenol je z hľadiska Brønstedovej teórie slabá kyselina (pKa = 9,95), pretože vodík hydroxylovej skupiny je odštiepiteľný v podobe protónu. Zvýšenú kyslosť fenolu oproti jeho alifatickému analógu cyklohexanolu zapríčiňuje vysoká elektrónová hustota na aromatickom jadre.
Vyšné Temnosmrečinské pleso (poľ. Wyżni Ciemnosmreczyński Staw, nem. Oberer Smrečiner See, maď. Felső-Szmrecsini-tó) je pleso na druhej terase Temnosmrečinskej doliny v komplexe Kôprovej doliny, povyše druhého, podstatne väčšieho plesa rovnakého mena vo Vysokých Tatrách. Je to tretie najväčšie a najhlbšie pleso na v Tatrách.

Torismund (Torismond, špan. Turismundo) sa stal vizigótskym kráľom po smrti svojho otca Teodoricha I., ktorý padol v bitke na Katalaunských poliach v roku 451. V roku 453 ho dal zavraždiť je brat a nástupca Teodorich II.

Hvezdáreň je otvorená každý deň v týždni okrem pondelka, od októbra do marca vo večerných hodinách (pozorovanie planét a vzdialených objektov), od apríla do septembra aj popoludní (pozorovanie Slnka) – cez víkendy celý deň. Pre verejnosť hvezdáreň organizuje množstvo prednášok a výstav, v prízemí budovy je prístupná menšia odborná knižnica. Mládež sa môže zúčastniť astronomického krúžku, starší záujemcovia dvojročného astronomického kurzu.

Lietadlá z lietadlovej lode USS Hornet sa spojili s lietadlami Curtiss SB2C-4E Helldiver bombardovacej perute VB-82 z USS Benningtonu pod vedením Hugha Wooda vo výške 6 000 m, kde ponad mraky a aj keď ich radar zaregistroval, boli už dosť blízko. Prenikli protileteckou clonou a zaútočili z mrakov. Boli prvými lietadlami, ktoré zaútočili na Jamato 7. apríla 1945, v deň jeho poslednej plavby. Lietadlá Avenger niesli torpéda, a spolu s Helldiver-mi zaútočili v súčinnosti na svoj hlavný cieľ, ktorým bola práve bojová loď Jamato.

Jej prvým predsedom (prezidentom spoločnosti) sa stal významný francúzsky entomológ Jean Guillaume Audinet-Serville (1775 - 1858). Pierre André Latreille (1762 - 1833), ktorý predsedal aj jej prvej - zakladajúcej schôdzi sa stal jej čestným predsedom. Ďalším významným entomológom, ktorý bol aj tretím predsedom tejto spoločnosti bol Victor Audouin (1797 - 1841). Ďalšie významné osobnosti tejto spoločnosti boli napr.: Amédée Louis Michel Lepeletier (1770 - 1845), Philogène Auguste Joseph Duponchel (1774 - 1846) a mnohí iní. Jej cieľom bolo prispieť k pokroku a vývoju entomológie vo všetkých jej aspektoch. Spoločnosť t. č. vydáva dva časopisy: Annales de la Société entomologique de France a Bulletin de la Société entomologique de France. Jej knižnica obsahuje 15 000 zväzkov a 1 500 titulov časopisov (historických aj súčasných), ktoré sú všetky zamerané na entomológiu. V súčasnosti má spoločnosť približne 660 aktívnych členov.

Spoločnosť má 75 pobočiek na celom svete, ktoré navrhujú a vyrábajú televízory, domáce spotrebiče a telekomunikačné zariadenia. LG Electronics vlastní Zenith Electronics a ovláda 37,91 percent LG Display.
House je žáner elektronickej tanečnej hudby, ktorá má pôvod v americkom meste Chicago začiatkom 80. rokov. Pôvodne bol popularizovaný na diskotékach Afroameričanmi a Latinskými Američanmi v Chicagu okolo roku 1984, a nato aj v ďalších oblastiach ako New York, New Jersey, Toronto, Montreal, Londýn, Detroit, San Francisco, Los Angeles a Miami. Následne dosiahol a stal sa ovplyvnením pre populárnu hudbu v Európe. Od začiatku do polovice 90. rokov sa house dostal do mainstreamových popových a tanečných hudobných rebríčkov po celom svete.

Koncom marca 2009 Zelmerlöw vydal svoj druhý sólový album s názvom „MZW“. Čoskoro sa aj ten stal najpredávanejším vo Švédsku a od IFPI získal zlatý certifikát. Aj tento album sa predával aj v Poľsku. Počas leta 2009 absolvoval Zelmerlöw letné turné po Švédsku, na ktorom promoval piesne z oboch albumov.

Pramení v Cerovej vrchovine, v podcelku Petrovská vrchovina, západne od obce Gemerské Dechtáre v nadmorskej výške okolo 270 m n. m. Najprv tečie na sever, zľava priberá prítok z oblasti Katera, ďalšie tri krátke ľavostranné prítoky a potom aj významnejšiu Šťavicu z tej istej strany. Stáča sa na severoseverovýchod, preteká okrajom obce Hodejovec, zľava priberá ešte jeden prítok a na území Oždianskej pahorkatiny, východne od obce Gortva, ústi v nadmorskej výške okolo 187 m n. m. do Gortvy.

Populárny výklad transhumanizmu podal vo svojej knihe Great Mambo Chicken and the Transhuman Condition. Science Slightly over the Edge americký publicista Ed Regis. Táto kniha bola prvýkrát vydaná v roku 1990 a stala sa populárnym sprievodcom po histórii a myšlienkach transhumanizmu.

Vincencov je obec v Česku v okrese Prostějov v Olomouckom kraji. 1. januára 2012 tu žilo 124 obyvateľov, z toho 58 mužov a 66 žien, pričom priemerný vek v obci bol 44,5 roka (muži 43,1 roka, ženy 45,6 roka).

Paracelsus (narodený ako Theophrast von Hohenheim, plným menom Philippus Aureolus Theosphrastus Bombastus von Hohenheim) (* 1493, Einsiedeln, Švajčiarsko – † 24. september 1541, Salzburg, Rakúsko) bol švajčiarsky filozof a lekár, za svojho života označovaný ako „Luther medicíny“, inými prenasledovaný (najmä počas posledných dvanástich rokov života). Jeden zo zakladateľov iatrochémie.

Martin Bošňák (vl. menom Marek Mathias Bosnijak de Rudnijak; pôvodná transkripcia priezviska je Bosnijak de Rudnijak; rod pochádzajúci z Bosny, neskôr používal maďarskú transkripciu Bosnyák de Rudnyák, a v období 18. – 19. storočia sa stretávame s výskytom len druhej časti priezviska de Rudnyák) (* okolo roku 1500 – † 7. september 1566, Szigetvár, Maďarsko) bol slovenský básnik.

Interpreti ako Madonna, Janet Jackson, Björk a C+C Music Factory takisto začlenili house do svojej tvorby. V Európe ostal žáner v 00 rokoch veľmi populárnym, hlavne vďaka interpretom ako Daft Punk a Justice, ktorí získali komerčný úspech a uznanie kritikov. V 00.rokoch, subžáner housu známy ako electro house získal popularitu. V roku 2012 žáner house pokračuje ako populárny štýl hudby, zjavne vďaka DJovi Davidovi Guettovi, čo ukazuje aj 1. miesto v zozname DJ Mag 100 v hlasovaní o popularite. David Guetta často hrá viacero štýlov housu, ako electro house, melodic house či pop house.
Svoradov, vysokoškolský internát v Bratislave, Starom Meste, Svoradova ulica č.13, od svojho založenia v roku 1922 až po rok 1945 najdôležitejšie miesto formovania slovenskej katolíckej inteligencie.

Multiregionálne rádio s pokrytím veľkej časti Slovenska (51% územia) vysielalo výhradne českú a slovenskú hudbu, informácie z regiónov, kultúry a ciest.

Majstrovstvá Európy v korfbale 2002 boli v poradí 2. Majstrovstvá Európy v korfbale, ktoré organizovala Medzinárodná korfbalová federácia (IKF). Konali sa v štyroch katalánskych mestách: Badalona, Mataró, Sant Boi de Llobregat a Terrassa, v dňoch od 31. marca – 7. apríla 2002, za účasti 10 tímov. Holandsko a Belgicko, ako dva najlepšie celky z ME 1998, nastúpili až od štvrťfinálových zápasov. Nováčikmi turnaja boli družstvá Maďarska a domáceho Katalánska. Svoj druhý titul získalo Holandsko, ktoré vo finálovom zápase zvíťazilo nad Českom.

Napriek tomu, že doteraz neexistuje ucelená publikácia o histórii Svoradova (jej vydanie pripravuje prof. Róbert Letz), úlomky sa dajú poskladať z prác:

Vajce predstavuje votreleckú formu spawn pointu. Disponuje rýchlou regeneráciou a podobne ako Overmind umožňuje Grangerom zahájiť stavbu vo svojej blízkosti. Vajce si ako jedine záchova svoju funkčnosť aj v neprítomnosti Overmindu. Rovnako ako Telenode, aj Vajce môže vypustiť len jedného Votrelca za určitý čas.

Filozofická téma je prvé zachytenie istého úseku skutočnosti v podobe globálneho filozofického významového útvaru, v úvahách o ktorom a rozvíjaním ktorého sa tvoria filozofické významové útvary vyjadrované vo filozofickom texte. Filozofická téma púta pozornosť filozofa počas celej jeho ďalšej práce, číže počas filozofovania.

Hmotnosť Defiantu je asi 355 000 ton, posádka má približne 40 členov, ktorí pracujú na 4 palubách. Na dľžku meria 120 metrov. Loď je vybavená počítačovým systémom LCARS, 4 pulsnými phasery a 2 odpaľovačmi fotónových a kvantových torpéd.

Sčítání lidu v republice Československé ze dne 1. prosince 1930. Díl I. Růst, koncentrace a hustota obyvatelstva, pohlaví, věkové rozvrstvení, rodinný stav, státní příslušnost, národnost, náboženské vyznání z r. 1930 - dostupné v Digitálnej knižnici UKB

Po skončení meštianskej a obchodnej školy sa od roku 1927 učil za obchodníka, do roku 1941 pracoval ako tovariš, neskôr vedúci v Leviciach. Spev študoval súkromne u prof. Fényvesiho v Budapešti. Patril k popredným osobnostiam Spevohry v DJZ v Prešove (1946-1959). V roku 1959-1961 sólista Opery DJGT (dnes Štátna opera) v Banskej Bystrici. Roku 1961-1976 DJZ v Prešove, s ktorým externe spolupracoval aj po odchode do dôchodku.

Základnou jednotkou Cosa Nostry sú tzv. rodiny. Tento pojem tu neoznačuje pokrvné rodiny, ale základnú bunku organizácie (ktorej členovia nemusia byť v príbuzenskom vzťahu), ktorá má kontrolu nad určitým teritóriom. Jednotlivé „rodiny“ a jej členov spája vzájomná solidarita, pocit výnimočnosti, pravidlá a do veľkej miery aj koordinácia.

V roku 2005 vo finále wimbledonskej juniorky porazila Rakúšanku Tamiru Paszekovú a stala sa tak víťazkou v juniorskej kategórii. O dva roky neskôr ju napodobila jej mladšia sestra Urszula, ktorá wimbledonskú juniorku vyhrala v roku 2007.
Za normálnych podmienok tvorí fenol bezfarebné kryštály, ktoré majú niekedy tendenciu sa roztekať. Teplota topenia je 40,5 °C, teplota varu 181,7 °C a hustota 1070 kg/m3. Rozpustnosť fenolu vo vode je pomerne nízka, ale je možné ju zvýšiť prídavkom silnej zásady (napr. NaOH). Fenol je silné dezinficiens, ale pre svoj zápach a jedovatosť (LDLO = 140 mg/kg) sa už na tieto účely nepoužíva.

Štefánikova hvezdáreň v Prahe je hvezdáreň na vrchu Petřín určená širokej verejnosti a slúžiaca najmä na popularizáciu astronómie. Bola postavená a sprevádzkovaná Českou astronomickou spoločnosťou v roku 1928, v sedemdesiatych rokoch 20. storočia prešla veľkou rekonštrukciou. Od roku 1979 je hvezdáreň súčasťou Hvezdárne a planetária hl. m. Prahy (okrem hvezdárne a planetária v pražskej Stromovke tam patrí aj hvezdáreň v Ďábliciach a spoločné pracovisko s HaP v Českých Budějoviciach – Koperníkova kopula na kleťskej hvezdárne).

Ceny lístkov na zápas stáli 20 NLG. Napriek tomu, že náklady hradila FIFA spolu s Holandským futbalovým zväzom, dotáciami z reklamy a z príspevkov sponzorov i holandskej vlády, zostali kvôli nižšej návštevnosti majstrovstvá sveta stratové.

Keď sa potom konala hromadná svadba a Chthonios si bral za manželku Bryku, dcéru Danaa a najády Polyxo, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.

V rokoch 1878 – 1879 Schliemann kopal v Tróji opäť s pomocou nemeckého učenca Rudolfa Virchowa. V roku 1880 odhalili bohato zdobenú pokladnicu Minyasa legendárneho zakladateľa mesta Orchomenos. V roku 1882 sa uskutočnili tretie vykopávky v Tróji. Od tohto roku pri hľadaní za podpory nemeckého architekta a archeológa Wilhelma Dörpfelda. V roku 1884 začal Schliemann vykopávky v Tirynse, kde odkryl ruiny starobylého paláca a zistil, že sú pamiatkou mykénsko-krétskej kultúry. V roku1886 opäť kope v Orchomene, v Tróji na sklonku roku 1890. Odhalí celkom 9 vrstiev – a myslí si, že mesto kráľa Priama sa nachádza v druhej vrstve. V roku 1889 a v roku 1890 zorganizoval dve konferencie, ktorých sa zúčastnili významní učenci. Na týchto konferenciách upozornil na nesmiernosť vykonanej práce uskutočnenej pri Hissarliku.

Čiastkové ukazovatele opisujú len časť populácie. Obvykle sú vymedzené vekom a pohlavím. Diferenčné ukazovatele sú podobné, ale charakterizujú populáciu podľa príslušnosti k skupine, napr. podľa národnosti alebo náboženstva. Prierezové (transverzálne) ukazovatele charakterizujú situáciu v určitom období, obvykle za 1 rok. Longitudinálne (kohortné) ukazovatele sa týkajú určitého ročníka obyvateľstva.

Kurikoma je v súčasnosti neaktívny stratovulkán, nachádzajúci sa v severnej časti ostrova Honšú. Vulkán je tvorený prevažne andezitmi a dacitmi a leží na hrubom terciérnom sedimentárnom a tufovom základe.
3D grafika zažíva v posledných desaťročiach búrlivý rozvoj. Stvárnenie virtuálnych svetov sa stáva čím ďalej tým viac reálne a stierajú sa hranica medzi virtualitou a realitou. S príchodom každej novej verzia grafických aplikácií sa objavuje široké spektrum nových funkcií, ktoré uľahčujú a urýchľujú tvorbu 3D predstáv v každodennej produkcii.

Makruk (thaj. หมากรุก) alebo thajský šach je abstraktná dosková hra, podobná šachu, odvodená zo staršej indickej hry Čaturanga. Je považovaná za hru, ktorá je zo všetkých šachových hier najviac podobná svojmu predchodcovi.

Vatikánsky kódex alebo Codex Vaticanus (Gregory-Aland no. 03 alebo B) zo 4. storočia je jeden z najstarších a najcennejších rukopisov na svete. Kódex je napísaný v gréčtine na pergamene, v troch stĺpcoch na stranu.

Biotechnológie – ide o pomerne výrazne rozšírenú oblasť vedy a výskumu, keď sú aplikované technológie a metódy založené na biologických vedách. Ide zároveň o rýchlo sa rozvíjajúce odvetvie ekonomiky.

Kráľovský ženský kláštor založil v roku 1099 pustovník Robert z Arbrisselu a prijal benediktínsku rehoľu. V roku 1106 potvrdil pápež Paschal II. nezávislosť dvojitého kláštora na akejkoľvek cirkevnej a svetskej autorite. V 12. storočí patrilo pod Fontevrault asi 100 prevorstiev v ktorých žilo na 5 000 rehoľníc a rehoľníkov.

Prenosová sústava obsahuje 3 618 km vedení v hladine 400 kV, 1 909 km vedení 220 kV a 84 km vedení 110 kV. 41 rozvodní obshuje 71 transformátorov. Hlavný dispečing prenosovej sústavy je v Prahe, záložný v Ostrave.

Pred ďalšou sezónou ho angažoval Brynäs IF zo švédskej Elitserien, nepresadil sa však a opäť hrával za Duklu Trenčín. Od sezóny 1995/96 úspešne pôsobil v českej extralige – prvý rok v Zlíne, ďalšie štyri v Třinci.

Rejki (podobne ako iné metódy) predpokladá existenciu energetických centier tela, tzv. čakier, a dráh - meridiánov. Ak sú čakry vyrovnané a v meridiánoch prúdi energia bez prekážok, je človek zdravý a vitálny.

Kýl lode bol položený v lodenici Mitsubishi v Nagasaki 4. novembra 1937 a spustená na vodu bola 8. augusta 1940. Štandardný výtlak bol 65 027 t, pričom plne vybavená až 72 800 ton. Prevzatá námorníctvom bola 16. decembra 1941.

Počas sezóny 2006-07, Vidič vytvoril stopérsku dvojicu s Rio Ferdinandom, táto dvojica je od tej doby jedna z najlepších v FA Premier League. V jeho prvej plnej sezóne za Manchester odohral 25 zápasov a ukončil sezónu výhrou svojho prvého titulu v PL.

Úplne posledný štúdiový album, ktorý skupina vydala sa nazýva The Endless River a vyšiel v roku 2014. Je to prvý album, na ktorom nehrá klavirista skupiny Richard Wright (zomrel v roku 2008, no napriek moderným technológiám je možné ho počuť na nahrávke) a tretí album bez basgitaristu Rogera Watersa. Je to hlavne inštrumentálna tvorba, výnimkou je posledná skladba „Louder than Words“, ktorej text napísala Gilmourova manželka, Polly Samson. Hlavný spev má David Gilmour.
Jednou z príčin nepriazne kresťanov k Hypátii bola jej krása a múdrosť, a postavenie, ktoré zastávala, ju robilo centrom pozornosti vo vzdelaných kruhoch v Alexandrii. Zaoberala sa matematikou, astronómiou a filozofiou. Pôsobila v Alexandrii ako prvá žena-učiteľka novoplatónskej filozofie. Najvýznamnejším z jej žiakov bol Synesios z Kyrény, ktorý ju v niekoľkých listoch chváli.

LG čondža (kór. LG전자, KRX: 066570, LSE: LGLD, medzinárodne vystupuje pod názvom LG Electronics) je juhokórejská a globálna technologická spoločnosť. Sídli na ostrove Yeouido v Soule. Prezident spoločnosti je Yong Nam.

Bojový oblek poskytuje zvysenu úroveň ochrany pre celé telo. Svojho nositela z časti chráni pred Basiliskovym drzanim a poskytuje mu imunitu voči všetkým votreleckym jedom. Hráč vybavený Battlesuitom môže navyše strielať z rotačného guľometu bez zvyseneho rozptylu. Nevýhody obleku spocivaju v znemozneni schopnosti skrčiť sa ci niesť Battery Pack alebo Jet Pack.

Názov albumu z Eclipse na Dark Side of the Moon bol zmenený preto, lebo v tomto období mala skupina Medicine Head vydaný album s týmto názvom. Názov Eclipse sa teda použil aspoň pri poslednej skomponovanej skladbe albumu.

Xantia X2 mala v sérií automatickú klimatizáciu s ručným ovládaním (automaticky udržiava zvolenú teplotu, prispôsobuje tomu ťah ventilátorov).

Titán je stále častejšie používaný v zariadeniach, ktoré dlhodobo pracujú v styku s morskou vodou. Môžu to byť súčasti lodí alebo ponoriek (lodné skrutky), ale i komponenty priemyslových celkov, slúžiacich na odsoľovanie (desalináciu) morskej vody.

Funkčné zariadenia sa skladajú z bezpečnostného priepadu, dnového výpustu a odberného zariadenia. Bezpečnostný priepad s hradiacim zariadením ja na pravej strane priehrady. Z priepadu a vývaru sa voda odvádza 84,2 m dlhým sklzom, ktorý má sklon 9,32% a vyúsťuje do koryta Holešky. Uzáver priepadu je klapka 6,2 x 1,7m. Pevnú časť tvorí 19,0 m dlhé betónové teleso.

Ľudia sú v hre Tremulous predstavovaní akousi vzorkou futuristického obyvateľstva, zdanlivo sa ponášajúceho na príslušníkov námornej pechoty. Pri stretnutiach s Votrelcami sa spoliehaju hlavne na svoju vyspelú techniku a spoluprácu v tíme. Ich základne su veľmi kompaktné, keďže su závisle na energií poskytovanej hlavným Reaktorom či distribuovanej Repeatermi a na svoju obranú používajú automatické obranné systémy.

Cez údolie Peklo nad osadou Karba pri Zahrádkách bol postavený vysoký viadukt, ktorý je dnes evidovaný ako technická pamiatka. Ďalšie zaujímavé viadukty boli postavené až v blízkosti Liberca. Stanice na trati boli budované pomerne veľké, výstavné a takmer všade boli staničné reštaurácie.
Práca bola vydaná v roku 1956 vo vydavateľstve ČSAV v Prahe. Má 1056 strán odborného textu. Vyšla v náklade 3300 výtlačkov. Obsahuje odborné znalosti a podáva informácie o hmyze z hľadiska potrieb poľnohospodárskej praxe. Je určená hlavne pre niektoré skupiny záujemcov: (študentov vysokých škol poľnohospodárskeho smeru na rozšírenie ich vedomostí z pohľadu inžiniera - agronóma, odborníka - fytopatológa, alebo poľnohospodárskeho výskumného pracovníka). Odborná publikácia bola spracovaná autorom podľa vtedajších najnovších zdrojov a poznatkov, ktoré získal štúdiom monografií a početných odborných článkov, ktoré boli rozptýlené v mnohých odborných časopisoch. Práca zachytávala v svojej dobe zhruba rozsah vtedajších odborných vedomostí, ktoré boli známe o poľnohospodárskej entomológii. Obrázky do práce nakreslila z väčšej časti manželka autora práce. Monografia obsahuje celkove 501 obrázkov, kresieb a tiež viacero tabuliek a systematických delení hmyzu.

Marek Bosnijak sa zúčastnil viacerých bitiek proti Turkom a za svoje zásluhy bol kráľom štedro odmeňovaný. Zúčastnil sa bojov proti Jánovi Zápoľskému. Na jeseň roku 1529 sa vyznamenal v bitke pri Viedni, v roku 1541 sa v bitke pri Székesfehervári dostal do tureckého zajatia, odkiaľ sa vyslobodil. V roku 1549 bol účastníkom trestnej výpravy kráľa Ferdinanda proti Matejovi Bašovi – majiteľovi Muránskeho hradu. Z účasti na nej vznikla Pieseň o Muránskom zámku, ktorej je autorom. Táto báseň patrí k historickým spevom a je jednou z prvých zachovaných veršovaných epických útvarov na Slovensku. Zaznamenal v nej historické fakty a takmer kronikárskym spôsobom zachytil otrasné udalosti okolo Mateja Bašu. Neskôr sa stal veliteľom na zámku v Bábolcsi (Maďarsko). Oženil sa s Magdalénou Földesovou, dcérou Jána Földesa, s ktorou mal tri deti – Andreasa, Annu a Žofiu.

Medikit dokáže po užití hráča uzdraviť spať do plneho zdravia, to sa však doplna priebežne. Každý hráč môže naraz niesť iba jeden medikit, po jeho vyčerpaní sa však môže zastaviť v Medistation a po vyliečení si vyzdvihnúť nový.

Repeater sluzi na distribuciu energie okolitym stavbam, ak je niekde na mape postavený aj reaktor. Dokáže poskytnúť aj energiu pre energetické zbrane a jeho funkčná vzdialenosť od reaktoru je neobmedzená, bez neho však svoju funkčnosť straca.

18. novembra 1961 však nemecký pediater Widukind Lenz vo svojom prejave na zasadnutí Rýn-vestfáltských detských lekárov prvýkrát naznačil možnú súvislosť medzi zvýšením počtu novorodencov s vrodenou vývojovou chybou a užívaním tohto liečiva. Šetrením bol za vinníka označený liek Contergan, ktorý tehotné ženy užívali ako dobre účinné sedatívum a hypnotikum.

Turnaj slúžil ako kvalifikácia mužských družstiev na Panamerické majstrovstvá mužov 2014, ktoré sa uskutočnia v Uruguaji. Kvalifikoval sa na ne iba víťaz.